Zoologie. De Rhinocerote tichorhno. 167 
Flumen Wilui provinciae Ircutensis in agro Jakutskiensi, a meridie 
ostium in Lenam facit inferius urbe Jakutsk. Inventum igitur animal sub 
6% gradu latitudinis borealis. \ 
Allata haecce testimonia cadaveris Rhinocerotis speciei in Sibiria reperti 
et a flumine eluti reliquiarum ejus in Museo Academico servatarum quali- 
tate et conditione, nec non pabuli fragmentis in molarium ipsius cavitatibus 
conservatis hodierno tempore adeo optime probantur. Primum enim caput 
Wiluiense cum pedibus speciei illae extinctae, quae septo narium osseo di- 
stinguitur cujusque crania aliaque ossa in Europa et Asia boreali frequentius 
effodiuntur est adscribendum, deinde vero etiam terram partibus repertis 
adhaerentem, quoad qualitatem illae, quae in Sibiriae fluminum ripis obser- 
vatur, simillimam invenimus. Caput et pedes pilis fasciculatis corio adhuc ex 
parte insertis dense obsessa, nec non nutrimenta aequalia in dentium cavi- 
tatibus capitis Wiluiensis atque ali cranü Sibirici a me reperta, Coniferarum 
familiae Sibiriae indigenae maxima ex parte adseribenda denique rem veri- 
simillimam reddunt, animal eo ipso loco vel saltem haud procul ab eo 
vixisse; quo cadaver ejus inveniebatur. 
Quam maxime omnino non solum a zoologis, sed etiam a geologis do- 
lendum, quod Pallasius reliquas cadaveris partes non eo ipso loco, quo 
inveniebantur quoad situm et terrae ipsas circumdantis rationem sedulo 
inspexerit et pabuli fragmenta cum reliquis sceleti partibus osseis et carti- 
lagineis etc. reportaverit. [pse ceterum Vir [lustrissimus serius hoc sensisse 
videtur, excusationis enim causa addit, se ipsum cadaver observare haud 
potuisse, nisi totum itineris sui Consilium mutare et per menses aliquot ad- 
buc in provincia Jacutensi degere voluisset. Locus enim ubi Pallasius 
caput et pedem Rhinocerotis accepit, urbs [rkutzk, a Werchnoi Wiluisk, 
ubi repertum erat cadaver, mille stadia remotus est, ipse vero eo tempore 
properavit, ut Baikalem lacum, vere et aestate valde procellosum ante dis- 
ruptam glaciem trajiceret. 
